lflage/wiki-talks huggingface dataset:
Pogovor:Franc Hladnik

message: Še opomba: v TV prispevku (videl 20231019, bilo oddajano dan prej) Miniature: Pozabljeni Slovenci je bil njegov priimek stalno in poudarjeno izgovarjan kot Hladník (kot prvi i v hladilnik), ne kot sem ta priimek slišal izgovarjan doslej (Hládnik, kot a v besedi hlače). Če se to potrdi kot pravilna izgovarjava, bo treba kot pri Sovretu (ki ima sicer zraven še spremenljiv naglas skozi sklone) tudi s tem dopolniti njegov članek. 
* Hladnik, Franc de Paula; Slovenska biografija 
* HLADNIK, Franc; Obrazi slovenskih pokrajin
* SLOVENSKI RAZISKOVALCI BIOTSKE PETROSTI: Franc Hladnik; Urška Batistič na platformi ISSUU; to samo žal najbrž ni formalno WP (npr. za trditev, da je Botanični vrt verjetno časovno najzgodnejši - in neprekinjeno delujoči - del Univerze v Ljubljani)
* Franc Hladnik obletnica smrti; Botanični vrt Univerze v Ljubljani
* monografija o njem, omenjena na strani Botaničnega vrta UL 
* V Botaničnem vrtu Univerze v Ljubljani odkrili doprsni kip Idrijčanu po rodu Francu Hladniku; Muzejsko društvo Idrija - tudi o tem, da je v času Ilirskih provinc v LJ delovala šola ali več šol, ki so veljale za visoke šole, a jih je praviloma Avstrija po koncu Ilirskih provinc ukinila. Kolikor sem videl, je preživel Botanični vrt in mislim da gimnazija.  Tu si moram razčistiti oziroma preveriti - gimnazija, licej, normalka, Centralna šola... pomen v tistem času - mislim da naj bi zlasti licej in centralna šola tedaj pomenila visoki šoli. 
* 210-letnica Botaničnega vrta, Tadeja Bizilj (09. 07. 2020), RTV SLO  
Marjan Tomki SI (pogovor) 16:38, 19. oktober 2023 (CEST)
replies: text: Verjetno originalno raziskovanje, a če vzamem za primer pogost priimek na Idrijskem Gantar; je izgovorjava na drugem a-ju in ne na prvem, tako kot so mediji naglaševali priimek nekdanjega zdravstvenega ministra. Sklepam, da je tudi tukaj isti primer: izgovarja se dolgi in ne kratki a. Lp, A09|(pogovor) 17:17, 19. oktober 2023 (CEST)
thread_title:  Dodatni viri, če bom rabil
Pogovor:Felix Austria

message: Viri so navedeni, drugo je iz nemške Wikipedije. V njej je podan samo zadnji del, tj. poglavje, ki ima v slovenščini naslov "Mit" in je to pravzaprav (po mojem mnenju) le enostranska kritika oziroma (nekritično) gledanje (nekaterih) današnjikov na pretekle dogodke in zgodovino. Tisti članek bi si sam za sebe zaslužil oznako, da je "enostranski". Ker pa ne želim dajati oznak, ki lahko pozneje ovirajo izboljšavo članka, sem zadevo opustil. Pomanjklivosti sem skušal odpraviti raje z dodatkom oziroma jedrom: s povzetkom temeljitega in dokumentiranega članka (v nadaljevanjih) prav o temi "Felix Austria". Če Bog da in sreča junaška, bom zadevo privedel do kraja, saj bi bilo treba na kratko povzeti še habsburško pridobitev češke in ogrske krone (tudi s porokami). V našo zgodovino se je zapisalo zlasti dedovanje za Celjskimi, ki se nam danes dozdeva tragično; - v tistih časih pa je to bilo nekaj samo po sebi razumljivega in normalnega. Za potrditev mnenja, da kljub resničnosti, da je to (namreč rek Felix Austria) tudi Mit, ni samo geslo Felix Austria vendarle popolnoma izgubilo pomena, se lahko sami večkrat prepričamo. Tako lahko tudi v slovenskem prostoru - kakor tudi v bivšem jugoslovanskem da ne rečem šire - avstroogrskem - danes velikokrat slišimo primerjave med razmerami pri nas ali pri njih in - v Avstriji! in skoraj redno ona služi kot vzor in zgled. --Stebunik 23:05, 19. oktober 2023 (CEST)
thread_title:  Viri
Pogovor:Pax Austriaca

message: Zopet mi jo je zagodla jezikovna povezava. Članek "Pax austriaca" obstaja v angelščini na Wikipediji. Jaz sem zadevo prevedel in malo priredil, naslov pa je isti kot v angleščini - seveda je to latinsko in pomeni "Avstrijski mir". Ko sem pa hotel vnesti jezik, je stran najprej zahtevala moje geslo. Ko sem geslo srečno našel in vpisal, pa je pisalo, da ne more najti tega članka na Slovenski Wikipediji. Res, cela zmešnjava. Nekdaj je to šlo avtomatsko. Kdor se razume, naj torej poveže jezike. Hvala. --Stebunik 23:14, 20. oktober 2023 (CEST)
Uspešno sem prestavil članek iz "Pax austriaca" na "Pax Austriaca" (torej obe besedi z veliko začetnico. Narobe pa je, da je pred to besedo še Wikipedija in je torej naslov članka: "Wikipedija. Pax Austriaca". Smola, saj je moj prejšnji naslov članka imel malo začetnico: Pax austriaca - a morata biti ob črki z veliko: Pax Austriaca. Prosil bi za ureditev zadeve, in hvala. --Stebunik 23:27, 20. oktober 2023 (CEST)
replies: text: . —Upwinxp ✉ 10:46, 21. oktober 2023 (CEST)
thread_title:  Jezikovna povezava
Pogovor:Kapitulacija Kraljevine Italije

message: Vračam popravke nepodpisanega uporabnika, ker ne odražajo resnice. Na primer popravki, ki so bili vnešeni v prvi odstavek: kapitulacija Kraljevine Italije NI povezana z napadom britanske vojske na Italijo, NI kapitulacija fašizma, Ni povezana z aretacijo Mussolinija. Kralj Ni prevzel poveljstva vojske (ga je nominalno že imel), o pomenu besede »premirje« pa sledi v nadaljevanju članka samostojen odstavek.
 
Pri nas je beseda »kapitulacija« dobila pomen »ukinitev, konec dejanskega pravnega statusa« Kraljevine Italije. Vendar se 3. septembra 1943 to ni zgodilo, saj je Kraljevina Italija po tem datumu še kako delovala in si prizadevala za obstoj. Ne smemo zapasti zavezniški propagandi, ki je zelo samovšečno ta datum označila za totalno predajo, ker je dejansko Kraljevina Italija takrat le prekinila sovražnosti z Zavezniki ter s tem ovrgla fašizem in fašistični dogovor z Nemčijo, s čimer je preusmerila notranjo politiko – kar sploh ni pomenilo, da je izročila orožje Zaveznikom. Toliko je res, da je bil 3. september za Italijo »premirje«, ne pa »predaja«, kar so Zavezniki (in mi z njimi) popolnoma prezrli. Kapitulacija, to je konec pravnega statusa, se je zgodila 2. junija 1946, skoraj tri leta pozneje. Tri leta aktivnega bojevanja in civilne vojne.
 
Samo če vzamemo besedo »kapitulacija« v pomenu »sprejetje neizbežne usode«, torej nekakšna ugotovitev, da je vsako dejanje brez pomena, lahko sprejmemo, da se je zgodila vsled napada Zaveznikov ali zaradi kraljeve razrešitve Mussolinijeve vlade, vendar je to že osebno mnenje, ne zgodovina. Kraljevina Italija je prenehala obstajati samo in izključno zaradi ljudskega referenduma, ki je zahteval republiko. Do referenduma pa je prišlo zaradi ljudskega odpora proti nesposobni kraljevini, s čimer zunanji akterji in celo fašizem niso imeli veze. Radek (pogovor) 09:52, 21. oktober 2023 (CEST)
thread_title:  Popravek
Pogovor:Sporazuma iz Osla

message: Zraven zastave v infopolju bi moralo pisati "Palestinska osvobodilna organizacija" namesto "Palestina" (če napišem palestinska osvobodilna organizacija, javi napako). Verjetno bi bilo treba ustvariti posebno predlogo? Globokivisoki (pogovor) 00:46, 23. oktober 2023 (CEST)
thread_title:  Zastava
Pogovor:Pavel Zdovc

message: Pavle Zdovc NIKDAR ni bil in ni državljan Rep. Slovenije. To je totalna "znanstveno"-nacionalistična idiotija in pomanjkanje znanstvene metodike. Prosim NUJNO popraviti. Bojan2005 (pogovor) 18:10, 25. oktober 2023 (CEST)
replies: text: A09|(pogovor) 18:20, 25. oktober 2023 (CEST)

text: naslednjič se prosim vzdrži žaljenja. Napaka je bila verjetno posledica avtomatiziranega vnašanja v Wikipodatke. — Yerpo Ha? 18:27, 25. oktober 2023 (CEST)
replies: text: :Hvala za popravek.

text: :Ta napaka se je že večkrat pojavila in absolutno nima znanstvene osnove. Večkrat pa zasledujem popravke svojih besedil, ki jih le lahko označim kot ideološko-mistizirane, pa je mučno stalno popravljati nesmiselnosti: tako npr. osnova gesla o Mariborski škofiji, ki vključi vso Lavantinsko škofijo, kar tako nima smisla. Pa še bi lahko naštel. Bojan2005 (pogovor) 19:23, 25. oktober 2023 (CEST)
replies: text: ::Državljanstva lahko popraviš: v starem izgledu je na levi strani meni, klinki "Predmet v Wikipodatkih". Tam se ti odpre vnos v Wikipodatkih, poiščeš (v tem primeru) "državljanstvo"/"nationality" in odstraniš "Slovenija". A09|(pogovor) 21:38, 25. oktober 2023 (CEST)
thread_title:   "slovensko" državljastvo
Pogovor o kategoriji:Budistični templji v Vietnamu

message: Tale kategorija je napačno v angleščini povezana na kategorijo Budistični templji v Hanoju, mora biti na Category:Buddhist temples in Vietnam. Prosim popravi Ljuba brank (pogovor) 15:36, 1. november 2023 (CET)
replies: text: . —Upwinxp ✉ 15:37, 1. november 2023 (CET)
thread_title:  Kategorija Budistični templji v Vietnamu
Pogovor:Palestinska vojna (1948)

message: :Palestinska vojna (1948) → :O naslovu tega članka se je na angleški wiki odvilo že več razprav (glej tukaj in tukaj), njihov trenutni naslov pa se mi zdi zgrešen – v naslovu imamo letnico 1948, v infopolju pa potem povemo, da je pravzaprav trajala od 1947 do 1949?Predlagam naslov Vojna v nekdanji Mandatni Palestini po zgledu na vojne v nekdanji Jugoslaviji, ki je po mojem mnenju imun na vse glavne dileme iz angleških razprav: kraj in čas sta opredeljena nedvoumno in brez pristranskih podtonov ali omenjanja tedaj neobstoječih entitet. Upoštevajmo tudi, da na naši wiki članka o tej vojni verjetno nikoli ne bomo razdrobili po fazah, kot so jo npr. na angleški. —Upwinxp ✉ 13:41, 3. november 2023 (CET)
replies: text: Smiseln predlog, se pa sprašujem, če ne bi povečal zmede glede na to, da je to na nek način izumljanje novega imena. Globokivisoki (pogovor) 18:33, 3. november 2023 (CET)
replies: text: :Tehten pomislek. V kolikor že obstaja neko uveljavljeno ime v slovenski literaturi, bi se bilo fino držati tega, ampak sodeč po tem, kako nerazčiščeno je že v angleščini, dvomim. —Upwinxp ✉ 22:11, 3. november 2023 (CET)

text: mislim, da bi bilo primernejše "Prva Arabsko-Izraelska vojna 1948" : Vojna je potekala v dveh fazah, najprej naj bi bila neuradna državljanska vojna od novembra 1947, potem pa prava vojna, ki je izbruhnila 15.maja 1948, vse na območju Palestine. --Pinky sl (pogovor) 19:46, 3. november 2023 (CET)
replies: text: :Točno tako je bilo, ampak naš članek je krovni članek o obeh fazah in kot v takem je problematično v naslovu imeti Izrael, ki do maja 1948 še niti ni obstajal; druga diskutabilna stvar je, kot sem omenil, letnica. Podrobnosti o vseh fazah vojne in imenih, ki se uporabljajo, lahko pojasnimo v članku. —Upwinxp ✉ 22:11, 3. november 2023 (CET)
thread_title:  Primernejši naslov
Pogovor:Désirée Clary

message: Lepo prosim, da se sicer vsebinsko bogat prispevek lektorira. SmiljanaIvanc (pogovor) 13:56, 3. november 2023 (CET)
replies: text: Vabljena k temu opravilu. — Yerpo Ha? 13:59, 3. november 2023 (CET)
thread_title:  Nujno je treba lektorirati besedilo prispevka
Pogovor:Oskar I. Švedski

message: Prosim, da se besedilo lektorira. SmiljanaIvanc (pogovor) 14:02, 3. november 2023 (CET)
replies: text: Samo se ne bo, vabljena k temu opravilu. — Yerpo Ha? 14:15, 3. november 2023 (CET)
thread_title:  Lektoriranje besedila
Pogovor:Seznam največjih stadionov po kapaciteti

message: Predlagam, da se stran izbriše, saj jo bom premaknil pod Seznam nogometnih stadionov po velikosti. Noogometni urejevalec (pogovor) 18:08, 3. november 2023 (CET)
replies: text: Meni se zdi trenutni naslov primernejši. "Velikost" je lahko dvoumna, ali je to kvadratura, število obiskovalcev ali kaj tretjega? Pri trenutnem naslovu je jasno, da so rangirani po številu obiskovalcev. —Upwinxp ✉ 18:18, 3. november 2023 (CET)
thread_title:  Predlog za izbris
Pogovor:Japonski most

message: Ne strinjam se s spremembo naslova članka. Če pa že kdo misli da, pa vsaj Japonski most. Prosim vrni na naslov Tempeljski most Chùa Cầu Ljuba brank (pogovor) 15:15, 6. november 2023 (CET)
replies: text: Sem po vzoru UNESCO poimenovanja prestavil na 'Japonski most', preusmeritev 'Most Japonski' pa pobrisal. Lp, A09|(pogovor) 15:51, 6. november 2023 (CET)

text: Ne vem, zakaj vztrajate pri Tempeljski most Chùa Cầu kot glavnem imenu. Po mojem vtisu je Tempeljski most Chùa Cầu ime, ki ste si ga v celoti izmislili sami in ga ne uporablja noben slovenski vir. In zdi se, da izhaja iz prejšnjega imena članka iz en.wikipedia, ki je Chua Cau Temple Bridge.

text: Rekel bi, da je Tempeljski most Chùa Cầu/Chua Cau Temple Bridge slabo ime, saj Chùa Cầu že pomeni "tempeljski most", tako da je Tempeljski most Chùa Cầu ime, ki vsebuje isto besedno zvezo v dveh jezikih, postavljenih drug poleg drugega. Če bi mu res moral izmisliti ime, bi ga poimenoval Pokriti most Chùa Cầu. Đại Việt quốc (pogovor) 21:13, 6. november 2023 (CET)
thread_title:  Naslov članka
Pogovor:Dimitrij Tirol

message: Kdor se razume, naj poveže z jeziki. Obstaja članek v več jezikih: angleško, srbsko, makedonsko, madžarsko - vendar niso med seboj povezani in obstaja morebiti tak članek še v kakem jeziku. Hvala. --Stebunik 00:44, 7. november 2023 (CET)
replies: text: Treba je sem povezati tudi članek v angleščini ki ima naslov Dimitrije Tirol, a ni povezan s člankov v slovenščini, niti ne s tistim v srbščini, makedonščini in madžarščini. --Stebunik 00:22, 9. februar 2024 (CET)
thread_title:  Jeziki
Pogovor:Kolomna

message: prosim za nasvet, ker je pri vseh ruskih mestih v infopolju pod zastavo napisano Zastava, pod grbom pa ne piše Grb...bi bilo možno popraviti predlogo? Blueginger2 (pogovor) 16:34, 8. november 2023 (CET)
replies: text: Še vedno tale težava čaka na popravek. —Upwinxp ✉ 16:58, 8. november 2023 (CET)
replies: text: :Saj res, težava ni vezana samo na Rusijo. Blueginger2 (pogovor) 17:01, 8. november 2023 (CET)
thread_title: Grb
Pogovor:Jezik (organ)

message: Če bi v svojo stran jezika napisali malo več bi bilo zelo dobro,recimo:kje kaj okušamo,kaj so okuševalni popki,kako vonj pomaga pri okušanju, 89.142.63.254 14:56, 12. november 2023 (CET)
replies: text: Vabljen k delu, samo naj bo strokovno - recimo to, da so so na jeziku ločene regije za različne okuse, je že dolgo ovržen mit. — Yerpo Ha? 15:23, 12. november 2023 (CET)
thread_title:  Kako izbolšati stran jezika(organ)
Pogovor:Minomet

message: Predlagam združitev po vzoru tujih Wikipedij. Sicer gre za orožje, ki je tekom stoletij precej spremenilo kaliber streliva, vendar je pri obeh definicija enaka - združitev ter dopolnitev pa lahko te spremembe tudi odraža. Kaj pravi skupnost na predlog združitve? A09|(pogovor) 15:29, 13. november 2023 (CET)
thread_title:  Združitev
Pogovor:Volcán de Fuego

message: Spregledala sem, da članek že obstaja. Prosim tole zbriši, ker je identično Ljuba brank (pogovor) 20:08, 16. november 2023 (CET)
replies: text: Spremenil v preusmeritev. —Upwinxp ✉ 20:10, 16. november 2023 (CET)
thread_title:  Spregledala
Pogovor:Hamas

message: za začetek najnovejši "predgovor" iz EN in/ali DE. Kaj bi bilo pametno dodati? Mogoče kaj vidi mednarodna srenja v organizaciji... Hvala vnaprej za pogovor Vitosmo (pogovor) 22:30, 17. november 2023 (CET)
thread_title:  Kako dalje  s tole škrbino .... ?
Pogovor o predlogi:Stolpci

message: Ta predloga - vsaj tukaj in zdaj - ne deluje. Tudi na primeru, ki ga prikaže, če pokličeš , je seznam prikazan le v enem stolpcu, čeprav bi po parametru moral biti v treh. 
Trenutni podatki (ki bi lahko vplivali):
* Brskalnik: Firefox 115.4.0esr (64 bitni), okno čez ves zaslon, brez povečave (zooma)
* OS: Windows 7.0 (vem da ni več podprt, ampak računalnik ni moj...)
* monitor s širino dobrega pol metra (ni da bi zmanjkalo prostora za več stolpcev)
  v istem zgoraj opisanem okolju in na isti (pogovorni) strani ter na istem seznamu uspešno naredi dva stolpca. Marjan Tomki SI (pogovor) 10:03, 19. november 2023 (CET)
Isti računalnik (in isti OS in isto ostalo okolje), razen: 
* brskalnik Opera: na primeru v  predloga stolpci deluje - seznam je v treh stolpcih. 
Kaže, da je problem Firefox (in morda le ta različica).¨--Marjan Tomki SI (pogovor) 10:18, 19. november 2023 (CET)
replies: text: Napaka je odpravljena. Razlog je bila nekaj let stara napaka v sintaksi. Posledično je imela zgenerirana HTML koda napačno vrednost pri CSS lastnosti "column-count". Tega prej nismo opazili, saj so stare različice Firefoxa uporabljale "-moz-column-count", na WebKitu temelječi brskalniki pa še vedno podpirajo "-webkit-column-count". lp, --Miha 20:32, 23. februar 2024 (CET)
thread_title:  Ta predloga ne deluje na Firefox 115.4.0esr (64 bitni)
Pogovor:Evfemizem

message: Ta članek pojasnjuje predmet članka z vrsto ne-jezikoslovcu neznanih ali vsaj nejasnih izrazov. Manjka mi torej pojasnilo uporabljenih takih izrazov, na kar bi lahko bili odgovor sklici, ter izvor in sestava (kompozicija) naslovne besede članka.  
* pojasnila (meni v trenutku branja še) nejasnih uporabljenih izrazov 
* izvor besede evfemizem
* kdaj kasneje kontekst 
Če je navada zamenjevati  izraze (besede ali besedne zveze) z , znamo potrebovati kontekst, kako (in včasih kdaj) je nek izraz dobil ugled  in drugi , še zlasti, ker se ta kontekst spreminja (tako po času kot po prostoru). 
V članku je so uporabljeni izrazi ,  in  - od katerih zadnja bi lahko bila  v kakem kontekstu zamenjana z izrazom  ;-)
Mislim da lahko takoj dodam razdelek o izvoru (imam vire) in verjetno povezave na še kaj, kar mi v besedilu ni bilo jasno, dokler nisem preklopil v jezikoslovni način razmišljanja. Marjan Tomki SI (pogovor) 17:10, 19. november 2023 (CET)
thread_title:  Kam mi manjka v tem članku
Pogovor:Začasno hokejsko drsališče Tivoli

message: Kolikor se spominjam, je bila vsaj kako desetletje pred gradnjo Hale Tivoli zgrajena nepokrita (pod milim nebom) betonska plošča, ki je bila v dovolj hladnem delu leta tudi hlajena (umetni led). Omgočala je tudi rekreativno drsanje, ne le treningov in tekem. Slika iz 1958 iz članka je bila skoraj gotovo od tedaj, ko je bila drsalna ploskev že umetno hlajena (in se je med odmori po njej že sprehajala Rolba za popravljanje povšine ledu).
Primerna je bila tudi lokacija, saj je bila ves hladni del leta tudi opoldne skoraj v celoti v senci, kar je olajšalo vzdrževnje ledu in zmanjšalo porabo energije za hlajenje (kar je Bloudek gotovo imel v mislih že od začetka, ko so še samo polivali teniška igrišča). 
Ko so začeli nad to drsalno ploščo in okrog nje graditi Halo Tivoli), smo še vedno nekaj časa rekreativno drsali na tej plošči. Takrat ali po tem (ne spomnim se letnice) bila pod to prvo zgrajena še ena umetno hlajena drsalna plošča, za katere hlajenje je bilo poskrbljeno iz iste strojnice kot za prvo, in na katero so je za več let poleg znatnega dela vadbe (za hokej in umetnostno drsanje) preselilo tudi rekreativno drsanje. 
Na tej plošči so izven drsalne sezone gostovali tudi razni luna parki in tudi cirkusi, dokler niso delavci enega od cirkusov zabili nekaj klinov v ploščo in hudo poškodovali cevje za hlajenje plošče, kar po mojem ni bilo popravljivo s kakršnim koli krpanjem, odstranitev prejšnje in izdelava nove drsalne plošče (ali položitev nove čez poškodovano) pa bi bila precejšen finančni zalogaj, tako da ne vem, kako se je izšlo. 
Po tem spodnja drsalna dalj časa ni delovala in tudi zdaj le krajši čas v pozimi na manjši površini poteka rekreacija, prejšnje žive redne dejavnosti (športni dnevi za šole, drsalne šole klubov za otroke...) pa ne vidim več. 
Če/ko spet naletim na vire, bom tu prilepil, da bo mogoče kaj od tega razširiti in zapisati v članek. Marjan Tomki SI (pogovor) 12:19, 22. november 2023 (CET)
thread_title:  Umetno hlajeno odprto drsališče
Pogovor:Pavel Ferluga

message: Demokracija (revija) je v svojem zapisu najverjetneje kršila avtorske pravice urejevalcu @Grejo, saj je članek Wikipedije tja skopirala v celoti s povezavami na Wikipedijo vred (!), a pri tem ni navedla ne vira ne licence, pod katerim je besedilo sicer opravljeno. Grejo lahko kot imetnik avtorskih pravic le-te ureja preko zasebne korespondence. Lp, A09|(pogovor) 17:59, 23. november 2023 (CET)
replies: text: Resnici na ljubo je Grejo že sam na robu, saj so njegovi prispevki zelo podobni tistim v Enciklopediji Slovenije (primerjaj ). — Yerpo Ha? 18:06, 23. november 2023 (CET)
replies: text: :Enciklopedije Slovenije nimam pri roki, da bi lahko utemeljeno sodil, vidim pa izredno podobnost. Bo treba masovno brisati članke? Tega se bom potemtakem kasneje lotil, trenutno še prebiram letos umrle Slovence ... A09|(pogovor) 18:09, 23. november 2023 (CET)
replies: text: ::Pardon, mislil sem Slovenski biografski leksikon, Primorski slovenski biografski leksikon in ostale, ki so digitalizirani na spletišču Slovenska biografija. Če bi se odločili za nuke, bi to kar konkretno zmanjšalo in osiromašilo :slwiki - njegovi prispevki so ene sorte slon v sobi, za katerega se zaradi velikosti delamo, da ga nihče ne vidi, sploh ker že deset let ne sodeluje več. Odkrito rečeno bi se težko odločil ali nuke ali ne. — Yerpo Ha? 18:32, 23. november 2023 (CET)
thread_title:  Tuja kršitev AP
Pogovor o sliki:Vevce papirnica.jpg

message: Lahko gre na Komonse, saj je Licenca OK. PD-OLd. Petar Milošević (pogovor) 15:00, 25. november 2023 (CET)
replies: text: Trenutno še odpravljam težavo, ker Commons FileImporter ne zaznava licence PD-Slovenia kot pravilne. Bom uredil. Lp, A09|(pogovor) 15:02, 25. november 2023 (CET)
cat: Papirnica Vevče
thread_title:  Na Komonse
Pogovor:Glas upokojencev

message: 20. januarja 2024 bo kongres nove stranke Glas upokojencev v Ljubljani. Predlagam, da ostaneta obe strani samostojni (torej Glas upokojencev Slovenije in Vseslovenski protesti upokojencev, saj bi ob nastanku stranke in posledičnih aktivnostih na strani stranke le pustili nekakšen povzetek protestnih aktivnosti iniciative, in dali nekaj v smislu 
kjer pa bi pustili podrobnosti o teh devetih shodih. Moj predlog. LP VidicK01 (pogovor) 15:47, 29. november 2023 (CET)
thread_title:  Morebitna združitev
Pogovor:Angela Vode

message: Povezava v članku je na razločitveno stran, možna neposredna je Aleša Stanovnika. Datum smrti tega je v obdobju, ko so bile take usmrtitve in tudi ostali podatki se ujemajo (krščanski socialist, pripadnik OF, kar se ujema), a v članku o njem piše, da je bil ustreljen s še petimi v Gramozni jami, kjer pa so nas vsaj učili, da so talce streljali Itailjani, zato še ne spremenim povezave v članku. Marjan Tomki SI (pogovor) 08:43, 30. november 2023 (CET)
thread_title:  Aleš Stanovnik
Pogovor:Orange Canvas

message: V logotipu aplikacije "Orange" je podnaslov "data mining". Na njeni uradni spletni stran, ki se imenuje "orangedataminig.org" in besede canvas ni (več) opaziti. Zato predlagam spremembo imena v "Orange Data Mining".  Bojan PLOJ (pogovor) 17:16, 30. november 2023 (CET)
thread_title:  Predlog za preimenovanje
Pogovor:Trofično stanje

message: Največji lapsus (da visoka vsebnost skupnega fosforja pomeni oligotrofno stanje) sem izbrisal, še vedno pa je v članku obilo okorno napisanih zadev: v evtrofnih jezerih da je visoka primarna produkcija, v mezotrofnih pa proizvodnja fitoplanktona in alg?, opisi lastnosti jezer so hudo posplošeni, »pomanjšanje organizmov«, »žuželke in ličinke« ... Mogoče se v nedoločeni prihodnosti lotim izboljševanja, če bi me kdo prehitel, pa tudi super. —Upwinxp ✉ 22:02, 30. november 2023 (CET)
thread_title:  Oznaka »Vprašljivo«